คือมีพสพ.กับแฟนแล้วถุงยางขาดตอนไหนไม่รู้ แต่แฟนยังไม่ได้หลั่ง แล้วมีเลือดไหลออกมาคล้ายประจำเดือน จะท้องไหมคะ
สวัสดีค่ะ หากมีถุงยางขาดขณะมีเพศสัมพันธ์ มีโอกาสตั้งครรภ์ได้ แม้จะยังไม่ได้เกิดการหลั่ง เนื่องจากอาจมีน้ำอสุจิที่เล็ดลอดออกมาขณะมีเพศสัมพันธ์เลือดที่ไหลออกมาอาจจะเกี่ยวหรือไม่เกี่ยวกับการมีเพศสัมพันธ์ก็ได้ คงต้องดูว่าเป็นเลือดที่ไหลออกมากี่วันหลังจากมีเพศสัมพันธ์ หากไหลตามออกมาทันที อาจเกี่ยวกับการฉีกขาดของเนื้อเยื่อที่อวัยวะเพศ หากเกิดตามหลังมา อาจเกิดจาก การติดเชื้อหรือมีเนื้องอกที่มดลูก ปากมดลูกหรือช่องคลอด หรือภาวะแทรกซ้อนจากการตั้งครรภ์หากตอนนี้เลือดยังไหลไม่หยุด มีปวดหน่วงท้องน้อย ควรไปพบแพทย์เพื่อตรวจเพิ่มเติม การมีเลือดออกไม่ได้บ่งบอกว่าตั้งครรภ์หรือไม่ตั้งครรภ์ การยืนยันควรตรวจปัสสาวะหรือตรวจทางเลือดค่ะ